ผมมีอะไรกับแฟนครั้งแรก หลั่งนอก จากนั้นแฟนผมกินยาคุมฉุกเฉินนะครับ พอกินครบสองเม็ด หนึ่งวันต่อมามีอะไรกับแฟนอีก หลั่งนอก ผมอยากถามว่ามีโอกาสท้องไหม แล้วต้องกินยาใหม่ไหม
สวัสดีค่ะ การมีเพศสัมพันธ์โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หากหลังจากที่ทานยาคุมฉุกเฉินครบ 2 เม็ดไปนานเกิน 12 ชั่วโมงแล้ว ได้มีเพศสัมพันธ์อีก ยาคุมฉุกเฉินที่ได้ทานไปแล้ว ก็จะไม่สามารถช่วยป้องกันการตั้งครรภ์ได้แล้ว จำเป็นต้องทานยาไปใหม่อีกครั้งค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพก็ไม่ถือว่าดีมากเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด เป็นต้น